Eskom moenie ‘gesamentlik straf’ omdat sommige nie betaal | Maroela Media
ANC-lede oorhandig die memorandum aan Eskom. (Foto: verskaf)
Lede van die ANC in Johannesburg het ŉ memorandum aan Eskom oorhandig waarin hulle eis dat krag na alle Johannesburgse buurte herstel word wat vroeër afgesny is.
Betogers het die memorandum met eise Dinsdag by Megawattpark, Eskom se hoofkantoor, aan die kragvoorsiener oorhandig.
Sommige gebiede, waaronder Ivory Park, Soweto, Orange Farm en Diepsloot sit al drie maande lank sonder krag, het ANC-koukusleier Geoff Makhubo, gesê.
Verskeie ander Suid-Afrikaanse munisipaliteite skuld die kragvoorsiener óók miljarde rand.
“Die kragonderbrekings is erger in die winter. Inwoners word in donkerte gedompel en daar is gemeenskappe wat al drie maande lank sonder krag sit. Hierdie is ŉ jaarlikse verskynsel en verminder die vertroue wat mense in ons as leiers het. Dit plaas ook die lewens van raadslede in gevaar. Ons raadslede is al aangeval en hulle huise aan die brand gesteek weens Eskom se onversetlikheid”, het Makhubo gesê.
“Die ANC-koukus probeer al vir langer as vyf jaar met die kragvoorsiener praat om ŉ praktiese en volhoubare oplossing vir die probleem te vind. Ons doen ŉ beroep op Eskom om die kwessie met die dringendheid wat dit verdien, te hanteer, asook om ŉ volhoubare oplossing te vind.
“Ons sal wag op ŉ reaksie van die kragvoorsiener, maar gaan nie rus tot die saak opgelos is nie.”
Makhubo het gesê hoewel die party Eskom se oproep steun dat inwoners hulle kragrekeninge moet betaal, moet Eskom nie “gesamentlike straf” uitdeel in sy strewe om betaling te verseker nie.
Is daar ooit IEMAND wat wel betaal in daai areas???
Dit is die realiteit.As ek nie my krag betaal nie word dit afgesny.Elektrisiteit is deesdae ‘n luuksheid waarvoor betaal word. Dit is as gevolg van ESKOM se swak en korrupte bestuur dat hulle is waar hulle nou is.
Hoe het Ramaphosa gister oor die e-tol gepraat. As jy gebruik moet jy betaal! Nou ja die konsep geld ook vir krag verbruik.
Dit was mos verniet belowe gewees, so nou soek hulle verniet
Afrika politiek werk so…jy het ‘n voornemende politikus wat op die soustrein wil sous skep..nou koop hy stemme deur vry en gratis goeters (soos elektrisiteit) te belowe aan sy voornemende stemmers sodat hulle vir hom stem…betaling word dan afgedwing by minderhede wie se stem hy in elk geval nie sou kry nie. So vergeet al die mooi woorde en redes- dit is die realiteit.